2021 m. liepos 28 d., Vilnius



Mažmeninės prekybos ir maitinimo įmonių apyvarta

Birželį, švelnėjant COVID-19 karantino sąlygoms, mažmeninės prekybos įmonių apyvarta išaugo 2 proc., maitinimo ir gėrimų teikimo įmonių apyvarta – 15,1 proc.

* Išankstiniais duomenimis, mažmeninės prekybos įmonių apyvarta (be PVM) 2021 m. birželį sudarė 1 mlrd. 308 mln. EUR to meto kainomis ir, palyginti su 2021 m. geguže, pašalinus sezono ir darbo dienų skaičiaus įtaką, palyginamosiomis kainomis padidėjo 2 proc.
* Per mėnesį, pašalinus sezono ir darbo dienų skaičiaus įtaką, maisto prekėmis prekiaujančių įmonių apyvarta palyginamosiomis kainomis padidėjo 0,6 proc., ne maisto prekėmis prekiaujančių – 1,7 proc., automobilių degalų mažmeninės prekybos įmonių apyvarta – 4,7 proc.
* 2021 m. birželį, palyginti su 2020 m. birželiu, pašalinus darbo dienų skaičiaus įtaką, mažmeninės prekybos įmonių apyvarta (be PVM) palyginamosiomis kainomis padidėjo 15,3 proc. Maisto prekėmis prekiaujančių įmonių apyvarta palyginamosiomis kainomispadidėjo 6,6 proc., ne maisto prekėmis prekiaujančių – 23,3 proc., automobilių degalų mažmeninės prekybos įmonių apyvarta – 15,3 proc.

1 pav. Mažmeninės prekybos įmonių apyvartos (be PVM) indeksai

Palyginamosiomis kainomis, 2015 m. mėnesio vidurkis – 100

2 pav. Mažmeninės prekybos įmonių apyvartos (be PVM) pokyčiai, pašalinus darbo dienų skaičiaus įtaką

Palyginamosiomis kainomis, palyginti su praėjusių metų atitinkamu mėnesiu, procentais

* **Maitinimo ir gėrimų teikimo įmonių apyvarta** (be PVM) 2021 m. birželį sudarė 70,9 mln. EUR to meto kainomis ir, palyginti su 2021 m. geguže, pašalinus sezono ir darbo dienų skaičiaus įtaką, palyginamosiomis kainomis padidėjo 15,1 proc.
* 2021 m. birželį, palyginti su 2020 m. birželiu, pašalinus darbo dienų skaičiaus įtaką, maitinimo ir gėrimų teikimo įmonių apyvarta palyginamosiomis kainomis padidėjo 9,6 proc.

3 pav. Maitinimo ir gėrimų teikimo įmonių apyvartos (be PVM) indeksai

Palyginamosiomis kainomis, 2015 m. mėnesio vidurkis – 100

4 pav. Maitinimo ir gėrimų teikimo įmonių apyvartos (be PVM) pokyčiai, pašalinus darbo dienų skaičiaus įtaką

Palyginamosiomis kainomis, palyginti su praėjusių metų atitinkamu mėnesiu, procentais

Apyvartos (be PVM) pokyčiai

Palyginamosiomis kainomis, procentais

| Ekonominės veiklos rūšys (EVRK 2 red.) | 2021 m. birželio mėn., palyginti su | | 2021 m. sausio–birželio mėn., palyginti su 2020 m. sausio–birželio mėn., pašalinus darbo dienų skaičiaus įtaką |
| --- | --- | --- | --- |
| 2021 m. gegužės mėn., pašalinus sezono ir darbo dienų skaičiaus įtaką | 2020 m. birželio mėn., pašalinus darbo dienų skaičiaus įtaką |
| **47 skyrius. Mažmeninė prekyba** | **2,0** | **15,3** | **14,2** |
| Mažmeninė prekyba, neįskaitant automobilių degalų | 1,3 | 15,3 | 14,6 |
| Maisto prekės, alkoholiniai gėrimai ir tabako gaminiai | 0,6 | 6,6 | 8,2 |
| Nespecializuotose parduotuvėse | 0,7 | 6,1 | 7,8 |
| Specializuotose parduotuvėse | –0,5 | 38,2 | 35,0 |
| Ne maisto prekės | 1,7 | 23,3 | 21,0 |
| Specializuotose parduotuvėse |  |  |  |
| Tekstilė, drabužiai ir avalynė | 18,4 | 14,7 | –2,0 |
| Garso ir vaizdo įranga, įrašai, metalo dirbiniai, dažai ir stiklas, elektriniai buitiniai prietaisai, baldai ir apšvietimo įranga | –2,7 | 23,6 | 21,7 |
| Informacijos ir ryšių technologijų įranga, kultūros ir poilsio prekės, laikrodžiai, juvelyriniai dirbiniai bei kitos naujos prekės | 1,0 | 29,5 | 28,2 |
| Farmacijos, medicinos ir kosmetikos prekės | 2,9 | 15,8 | 3,3 |
| Užsakomasis pardavimas paštu arba internetu | –0,9 | 41,3 | 60,8 |
| Nespecializuotose parduotuvėse | 3,3 | 15,3 | 13,1 |
| Automobilių degalų mažmeninė prekyba | 4,7 | 15,3 | 12,6 |
| **56 skyrius. Maitinimo ir gėrimų teikimo veikla** | **15,1** | **9,6** | **–12,4** |

2021 m. liepos mėn. mažmeninės prekybos bei maitinimo ir gėrimų teikimo veiklos įmonių apyvartos pokyčius skelbsime 2021 m. rugpjūčio 27 d.

Daugiau informacijos šia tema rasite [Rodiklių duomenų bazėje](https://osp.stat.gov.lt/vidaus-prekyba).

Statistinė informacija rengiama ir skleidžiama vadovaujantis [Europos statistikos praktikos kodeksu](https://ec.europa.eu/eurostat/documents/4031688/9394165/KS-02-18-142-LT-N.pdf/2c6787ed-aaf1-4f30-bad1-aa65bf1e964b).

Daugiau susijusių terminų ir paaiškinimų ieškokite [Statistikos terminų žodyne](https://osp.stat.gov.lt/statistikos-terminu-zodynas).

**Paaiškinimai**

**Apyvarta**–ūkio subjekto per ataskaitinį laikotarpį pripažintos arba gautos pajamos pardavus prekes ir (arba) suteikus paslaugas, iš kurių atimtos grąžintų prekių pardavimo, nukainojimo, nuolaidų sumos. Neįskaitomos pajamos, kurios pelno (nuostolių) ataskaitoje parodomos, kaip kitos veiklos rezultatas, taip pat finansinės ir investicinės veiklos pajamos.

**Mažmeninė prekyba**–išskyrus variklinių transporto priemonių ir motociklų prekybą.

Kontaktinė informacija

Alina Ramaškevičienė

Trumpojo laikotarpio verslo statistikos skyriaus vyriausioji specialistė

Tel. (8 5) 236 4994

El. p. [alina.ramaskeviciene@stat.gov.lt](mailto:alina.ramaskeviciene@stat.gov.lt)

© Lietuvos statistikos departamentas

Naudojant Lietuvos statistikos departamento duomenis, būtina nurodyti šaltinį.

Žymos: mažmeninės prekybos įmonė, maitinimo įmonė, įmonių apyvarta.